ढ़ा ली । खिड़कियाँ खोलकर रात भर गर्मी के कारण आधी नींद सोती आधी नोंद जागती रही । न जाने कैसी भर्त्सना की चमक मेरे कन्धों से चलकर बाहों और पीठ को कँपाती हुई पैरों तक चली जाती थी। मैंने तयकर लिया मैं कमरे में सोऊँगी - भले मुझे पूरी रात पंखे झलकर काटनी पड़े । तब रोज-रोज के अनाचार से जान छूटेगी ।
दूसरे दिन दादा जी चले गये । जाते-जाते वे मेरे ससुर को पति के साथ धीरज और विवेक से काम लेने का निर्देश दे गये । पति को अलग बुलाकर बहुत समझाते बुझाते रहे और हर प्रकार दादा को संतुष्ट रखने का आग्रह करते गये । उनके जाने के बाद दो-चार दिन शान्ति रही। मैं देखती थी, पिता-पुत्र की मूक पारस्परिक उदासीनता में घृणा की लपट और विकराल होती जाती थी। कभी-कभी यदि पतिदेव दादा के सामने पड़ जाते थे तो उनके चेहरे पर अकारण कर्कशता फूट पड़ती थी । यह उबाल कब तक भीतर दबा रहता ? इस बीच एक और . बात हो रही थी ? दादा मेरे पति से बिलकुल बोलते न थे । मेरे पति उनसे बोलना चाहते थे पर हिम्मत न पड़ती थी । बेचारे मन ही मन सकुच कर रह जाते थे । कहीं दादा बरस न पड़े। पन्द्रह-बीस दिन बीतते-बीतते गाँव में बिरादरी से एक लड़के के जनेऊ का निमंत्रण आ गया । दादा मुझे गाँव के असभ्य वातावरण में न ले जाना चाहते
थे । घर पर एक न एक व्यक्ति का रहना जरूरी था। रेहन रखने वालों का पचीसों हजार का जेवर पड़ा था । साथ ही निमन्त्रण में किसी न किसी का जाना जरूरी था । अन्त में मेरी साँस को लेकर पतिदेव चले गये। मैं निश्चिन्तता की साँस छोड़ कर घर पर अकेली रह गई । मन ही मन डर रही थी कहीं दादा का मत न बदल जाय और पतिदेव के साथ मुझे न भेजने लगें ! मैं उस दशा में साफ इन्कार कर देती । पति के साथ यात्रा करने की अपेक्षा इन्कारी की वेशर्मी मुझे पसन्द थीं । इस 